**MINISTARSTVO FINANCIJA**

**ZAGREB, KATANČIĆEVA 5**

**MATIČNI BROJ: 03205991**

**OIB : 18683136487**

**RAZINA:12**

**RAZDJEL: 025 MINISTARSTVO FINANCIJA**

**BILJEŠKE UZ KONSOLIDAIRANA FINANCIJSKA IZVJEŠĆA MINISTARSTVA FINANCIJA – RAZDJEL 025 ZA 2019. GODINU**

U konsolidiranim financijskim izvještajima obuhvaćene su sljedeće glave u razdjelu 025 Ministarstvo financija:

* Glava 05 Ministarstvo financija, RKP 20157
* Glava 010 Carinska uprava, RKP 20165
* Glava 015 Porezna uprava, RKP 20181
* Glava 040 Agencija za reviziju sustava provedbe programa Europske unije, RKP 43732
* Odbor za standarde financijskog izvještavanja, RKP 49286

**BILJEŠKE UZ BILANCU**

1. AOP 051 i 052 – Građevinski objekti, postrojenja i oprema u pripremi, iskazano povećanje vrijednosti navedene imovine je rezultat ulaganja u izgradnju i opremanje građevinskih objekata na graničnim prijelazima, a čija je gradnja u tijeku u Ministarstvu financija (uži dio). Navedenom porastu su također doprinijele i investicije u Carinskoj upravi na sanaciji poslovnih prostora koje koriste Područni carinski uredi Rijeka i Osijek kao i investicije u tijeku u Poreznoj upravi. Sve navedeno je uzrokovalo porast vrijednosti ukupne imovine na AOP 001.
2. AOP 068 - predstavlja novčana sredstva na deviznom računu Stalnog predstavništva Ministarstva financija u Bruxellesu, a uvećana su zbog povećanih aktivnosti u radu Predstavništva kao i zbog povećanja broja upućenih službenika.
3. AOP 073 – ne predstavlja stvarno povećanje potraživanja iz razloga što je u 2018. godini provedena eliminacija potraživanja i obveza za koje je naknadno utvrđeno da ju nije bilo potrebno provesti.
4. AOP 141 – Potraživanja za poreze u Poreznoj upravi povećana su s obzirom da ove godine obuhvaćaju i potraživanja za porez i prirez na dohodak te spomeničku rentu. Dio potraživanja je naplaćen, dok je dio otpisan radi nastupa zastare. Carinska uprava također bilježi povećanje potraživanja za poreze koje se najvećim dijelom odnosi na potraživanja za porez na dodanu vrijednost te posebne poreze i trošarinu u tuzemstvu.
5. AOP 142 – Potraživanja za doprinose su smanjena obzirom na poreznu reformu te pojačanu aktivnost naplate poreza i doprinosa u Poreznoj upravi. Dio potraživanja je otpisan radi nastupa zastare.
6. AOP 145 – Potraživanja za pomoći od međunarodnih organizacija te institucija i tijela EU odnosi se u cijelosti na Agenciju za reviziju sustava provedbe programa EU.
7. AOP 152 – Potraživanja za upravne i administrativne pristojbe, pristojbe po posebnim propisima i naknade su znatno povećane zbog provedene promjene u knjiženjima na kontu 16526 u Carinskoj upravi.
8. AOP 156 – Ispravak vrijednosti potraživanja je proveden pretežito za sporno naplative poreze i doprinose, kao i ostala potraživanja Carinske i Porezne uprave, a sukladno Pravilniku o izmjenama i dopunama Pravilnika o proračunskom računovodstvu i računskom planu (Narodne novine 3/18).
9. AOP 174 – ostale obveze pretežito predstavljaju obveze prema poreznim obveznicima za više uplaćena sredstva. U strukturi navedenih obveza nalaze se i obveze za naplaćene EU predujmove temeljem projekta Hercule III kojeg provodi Carinska uprava te obveze za uplaćene jamčevine.
10. AOP 192 i 228 – predstavlja obvezu za financijski leasing za nabavu dva službena automobila od kojih je jedan nabavila Carinska uprava, a jedan Ministarstvo financija (uži dio).
11. AOP 232 Višak prihoda i AOP 236 Manjak prihoda predstavlja ukupno ostvareni višak prihoda u iznosu 6.613.473 kune, a odnosi se na:

* Ostvareni manjak prihoda za Ministarstvo financija (uži dio) u iznosu 1.947.776 kuna
* Ostvareni višak prihoda za Carinsku upravu u iznosu 2.802.275 kuna
* Ostvareni višak prihoda za Poreznu upravu u iznosu 5.803.719 kuna
* Ostvareni manjak prihoda za Agenciju za reviziju sustava provedbe programa Europske unije u iznosu 44.107 kuna
* Ostvareni manjak prihoda Odbora za standarde financijskog izvještavanja u iznosu 638 kuna.

1. AOP 240 – Obračunati prihodi poslovanja su uvećani zbog knjiženja potraživanja i ispravka vrijednosti potraživanja za poreze i doprinose odnosno obveza za poreze i doprinose.
2. AOP 244 i 245 - Izvanbilančni zapisi odnose se na:

* Ministarstvo financija (uži dio) – 15.443.048 kuna obuhvaća najvećim dijelom primljene bankovne garancije, zadužnice, garancije za dobro izvršenje posla i garancije za otklanjanje nedostataka u garantnom roku i tuđu imovinu dobivenu na korištenje.
* Porezna uprava – 241.205.607 kuna a odnosi se na instrumente osiguranja plaćanja i sudske sporove u tijeku.
* Carinska uprava – 4.790.730.479 kuna, a odnosi se na instrumente osiguranja plaćanja u carinskom poslovanju, na službena vozila nabavljena putem operativnog leasinga, potencijalne obveze po sudskim sporovima i tuđu imovinu dobivenu na korištenje.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. AOP 052 – tekuće pomoći od institucija i tijela EU povećane su pretežito zbog realizacije projekta Daljnje usklađivanje Carinske uprave s pravnom stečevinom europske unije u području obavljanja inspekcijskih nadzora (Prijelazni instrument) i na pomoći ostvarene s osnova projekta Customs 2020 te refundacije putnih troškova službenih putovanja delegata Vijeća EU i operativni program učinkoviti ljudski potencijali te pomoći s osnova projekta Celbet II.

1. AOP 053 – kapitalne pomoći od institucija i tijela EU su se smanjile zbog okončanja realizacije projekta Hercule III, a u tekućoj godini navedeni iznos odnosi na nabavu računalne opreme kroz Operativni program učinkoviti ljudski potencijali i ostale investicije kroz projekt Modernizacija i opremanje Carinske uprave.
2. AOP 058 - tekuće pomoći od izvanproračunskih korisnika odnosi se na prihod od HZZ-a za osobe na stručnom usavršavanju bez zasnivanja radnog odnosa.
3. AOP 126 – Prihodi od pruženih usluga povećani su pretežno više cijene zakupnine koje Porezna uprava naplaćuje za poslovne prostore koje daje u zakup.
4. AOP 133 – prihodi su povećani zbog intenziviranja aktivnosti na izgradnji graničnih prijelaza u Ministarstvu financija te ulaganja u računalnu opremu, službena vozila i dodatna ulaganja na građevinskim objektima Carinske uprave.
5. AOP 153 – do povećanja plaća za prekovremeni rad došlo je zbog povećanog opsega posla sukladno potrebama službe i to pretežito zbog intenziviranja rada inspektora na poslovima fiskalizacije i ovrhe na terenu u Poreznoj upravi.
6. AOP 162 – rashodi za službena putovanja povećani su zbog provedbe obveznih poslovnih aktivnosti prisustvovanjem na tijelima Europske unije.
7. AOP 179 – rashodi za zakupnine i najamnine bilježe pad zbog što nije okončan postupak javne nabave jednogodišnjih licenci u tekućoj godini.
8. AOP 183 – rashodi ostale usluge bilježe rast zbog troškova zaštitarskih usluga te usluga čišćenja s obzirom na porast cijena navedenih usluga na tržištu.
9. AOP 188 – rashodi za reprezentaciju, u strukturi navedenog rashoda najveći rast bilježi Agencija za reviziju sustava provedbe programa EU.
10. AOP 191 – troškovi sudskih postupaka su se povećali zbog povećanog broja nastalih obveza za pokretanje stečajnih postupaka gdje se javlja Porezna uprava te povećanog broja ovršnih rješenja temeljem pravomoćnih i ovršnih sudskih presuda.
11. AOP 210 Zatezne kamate- rashodi su se povećali i u direktnoj su vezi s AOP-om 191.
12. AOP 263 i 305 – kapitalne donacije neprofitnim organizacijama odnose se pretežito na donacije nefinancijske imovine Ministarstva financija (uži dio) dobrovoljnim vatrogasnim društvima u ukupnom iznosu sadašnje vrijednosti nefinancijske imovine od 1.146.700,03 kune.
13. AOP 286 - Obračunati prihodi poslovanja – Iznos obračunatih nenaplaćenih prihoda uglavnom se odnosi na potraživanja za poreze i doprinose iskazane u financijskim izvještajima Porezne uprave pod utjecajem smanjenja sporno naplativih poreza i doprinosa te uz istovremeno povećanje gospodarske aktivnosti. U 2018. godini sukladno naputku Državne riznice knjižena su u cijelosti potraživanja za prihod od poreza na dohodak te prihod od spomeničke rente obzirom da ih nije bilo moguće razdvojiti po općinama. Razvija se sustav koji će to u narednim godinama omogućiti.
14. AOP 341 – Rashodi za nabavu nefinancijske imovine rastu pretežito zbog investicijskih aktivnosti na izgradnji i opremanju graničnih prijelaza sukladno dinamici utvrđenoj u Akcijskom planu unapređenja stanja na graničnim prijelazima i ispunjavanja obveza iz 24. Poglavlja u vezi pristupanja RH u Europsku uniju a koja uključuje gradnju i rekonstrukciju na 40 graničnih prijelaza prema Bosni i Hercegovini, Srbiji i Crnoj Gori. Pored toga Carinska uprava je izvršila nabavu računalne opreme koja je većim dijelom nabavljena putem projekta Operativni program učinkoviti ljudski potencijali, kupljeno je šest službenih vozila, a sedam ih je dobiveno putem donacije. U Carinskoj upravi dodatna ulaganja na građevinskim objektima odnosila su se na sanacije poslovnih prostora u Rijeci i Osijeku. U Poreznoj upravi povećana su ulaganja u vlastite računalne programe zbog razvoja Informacijskog sustava Porezne uprave te je proveden postupak javne nabave novih računala i namještaja. Povećani su i troškovi ulaganja u poslovne objekte zbog provedenih postupka obnove i nadogradnje postojećih objekata.
15. AOP 488 – odnosi se na primitak koji proizlazi od zaduživanja putem financijskog leasinga za kupnju dva službena automobila, a otplata glavnice evidentirana je na AOP-u 598.
16. AOP 631 – AOP 636 odnosi se na:

|  |  |  |  |  |  |  |
| --- | --- | --- | --- | --- | --- | --- |
|  | Preneseni rezultat | | Ostvareni rezultat tekuće godine | | Višak raspoloživ u 2020 | Manjak za pokriće u 2020 |
|  | Višak | Manjak | Višak | Manjak |  |  |
| Ministarstvo financija |  | 6.643.184 | 4.695.408 |  |  | 1.947.776 |
| Carinska uprava |  | 6.627.374 | 9.429.649 |  | 2.802.275 |  |
| Porezna uprava | 23.665.392 |  |  | 17.861.673 | 5.803.719 |  |
| Agencija za reviziju sustava provedbe programa europske unije |  | 30.333 |  | 13.774 |  | 44.107 |
| Odbor za standarde financijskog izvještavanja |  | 585 |  | 53 |  | 638 |
| **Ukupan rezultat za razdjel 025** | **10.363.916** |  |  | **3.750.443** | **6.613.473** |  |

Ostala smanjenja rashoda poslovanja i rashoda za nabavu nefinancijske imovine rezultat su racionalnog postupanja sa rashodima u poslovanju, dok je do povećanja došlo zbog dinamike izvršavanja poslova redovne djelatnosti.

**BILJEŠKE UZ PROMJENE U VRIJEDNOSTI I OBUJMU IMOVINE I OBVEZA**

1. AOP 018 Promjene u obujmu imovine - iskazana vrijednost smanjenja u obujmu imovine najvećim dijelom se odnosi na rashodovanu i isknjiženu imovinu Porezne uprave koja je imala sadašnju vrijednost. Imovina je rashodovana i isknjižena temeljem vjerodostojne dokumentacije o zbrinjavanju iste, a temeljem donesenih Odluka o rashodovanju dugotrajne nefinancijske imovine.

Smanjenju obujma imovine doprinijeli su i prijenosi imovine bez naknade u ukupnom iznosu 514.582,14 kuna, a odnose se na:

* prijenos četrnaest kontejnera u vlasništvu Ministarstva financija Gradu Požegi u ukupnom iznosu sadašnje vrijednosti 252.349,94 kune
* prijenos dva kontejnera u vlasništvu Ministarstva financija u Ministarstvo unutarnjih poslova u ukupnom iznosu sadašnje vrijednosti 40.431,79 kuna.
* prijenos jednog kontejnera u vlasništvu Ministarstva financija Općini Dvor u iznosu sadašnje vrijednosti od 26.251,41 kune.
* prijenos dva službena automobila Carinske uprave Kliničkoj bolnici Merkur i Hrvatskoj akademiji znanosti i umjetnosti u iznosu sadašnje vrijednosti od 195.549,00 kn.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

1. AOP 004 – Financijski i fiskalni poslovi – obuhvaćaju ukupne rashode i to: Ministarstvo financija 265.551.852 kn, Carinska uprava 525.317.766 kn, Porezna uprava 880.462.257 kn, Agencija za reviziju sustava provedbe programa Europske unije 19.444.962 kn, Odbor za standarde financijskog izvještavanja 398.126 kn.
2. AOP 005 – Vanjski poslovi – odnosi se na rashode Carinske uprave

1. AOP 012 – Ostale opće usluge – odnose se na rashode Carinske uprave
2. AOP 070 – Ekonomski poslovi – odnose se na rashode Porezne uprave

**BILJEŠKE UZ IZVJEŠTAJ O OBVEZAMA**

1. AOP 090 – Nedospjele obveze za rashode poslovanja odnose se na Ministarstvo financija u iznosu 10.402.194 kune, Carinsku upravu 46.580.197 kuna, Poreznu upravu 5.140.556.530 kuna, Agencija za reviziju sustava provedbe programa EU 1.282.309 kuna i Odbor za standarde financijskog izvještavanja 638 kuna.

**GLAVNI TAJNIK**

**Zvonko Šakić**